Tervetuloa Isännän pöydässä -ohjelmaan.
Vieraanani tänään on Timo Soini. Tervetuloa Timo. - Kiitos kutsusta.
Opimme tuntemaan toisemme vuonna -94. Missä tapasimme?
Tapasimme valtakunnallisella maanpuolustuskurssilla, kurssi 131.
Kurssitapaamisissa olemme sen jälkeen tavanneet.
Nyt sinä olet ollut enemmän -
viimeisen vuoden tai puolentoista vuoden aikana -
Jonathan Hessenin Europa Stands -ohjelmissa.
Sitä kautta katsojat ovat varmasti nähneet sinut monta kertaa.
Tällä viikolla, kun tätä ohjelmaa teemme, on kuvaus taas.
Kyllä. Ne ovat olleet tosi hyviä, mielenkiintoisia, -
korkealaatuisia ohjelmia, joissa on saanut tavata ulkoministerikollegoita -
mm. Kroatiasta ja Puolasta.
Ihmisiä, joiden kanssa olin samaan aikaan ulkoministerinä.
Se on ollut todella hienoa.
Pikkuisen tutustuin sinun varhaishistoriaasi, -
mutta käytkö läpi, minkälainen kotisi oli ja millaiset lähtökohdat sait.
Olen syntynyt Raumalla toukokuun 30. päivä vuonna 1962.
Siellä isä ja äiti viihtyivät vain puolitoista vuotta.
Isä pyysi palkankorotusta, jota ei saanut, -
ja lähti sitten Helsinkiin töihin. Kun ilmoitti, että lähtee, olisikin saanut -
mutta kun oli kerran sanonut, niin lähti.
Tulimme pääkaupunkiseudulle, Espoon Mäntykalliolle.
Siellä syntyi pikkusisko vuonna -65.
Espoon Iivisniemeen, arava-asuntoon muutimme -68. Olin 6-vuotias.
Sieltä elämä on vienyt kaikkialle muualle, -
paitsi että olen asunut Iivisniemessä siitä lähtien.
En ole muuttanut sieltä koskaan pois.
Isä oli teknikko, työnjohtaja. Nyttemmin jo edesmennyt.
Äiti lastenhoitaja. Hän täyttää syksyllä 93 vuotta, jos Luoja suo.
Ja oli pikkusisko. Oli alemman keskiluokan ydinperhe.
Leppoisa ja lempeä kasvuympäristö. Minulla oli hyvä koti.
Äsken mainitsit siitä, kun olit 6-vuotias.
Siitä kymmenen vuotta myöhemmin -
olit jo aloittamassa poliittisia ensiaskeleita.
Käy sitä läpi. Mikä ohjasi näin nuoren miehen politiikkaan?
Tämä onkin merkittävää. Kun tässä keskustelemme, -
eilen Veikko Vennamon syntymästä tuli 110 vuotta.
Hän vaikutti elämääni ratkaisevalla tavalla.
Olin 16-vuotias, kun oli vuoden -78 presidentinvaalit.
Vennamo oli niissä ehdokkaana.
Katselin suu hämmästyksestä auki: "Tämä mieshän puhuu asiaa."
Se oli minulle kuin poliittinen uskoontulo.
Se oli -79 vuoden puolella, maaliskuun 26. päivä, -
olin vielä 16-vuotias ja oli juuri ollut eduskuntavaalit, -
kun liityin SMP:n jäseneksi.
Kyllähän se oli Veikko Vennamon henkilökarisma, puhetapa, -
ja myös oma tausta, etenkin äidin puolelta.
Kahdeksanlapsisen maanviljelijäperheen kokemukset -
sekä maatalouden, talonpojan tappolinjan ahdinko ja muu -
vaikuttivat kaupunkilaispoikaan. Sieltä se tulee.
Se on tähän päivään asti vaikuttanut elämääsi voimallisesti.
Mainitsit Veikko Vennamon. Ensimmäisenä oli Pientalonpojat.
Siinä et ollut vielä mukana. - Ikä ei riittänyt.
Se oli sitten se SMP. Olin nuorisojärjestön puheenjohtaja.
26-vuotiaana olin jo SMP:n varapuheenjohtaja, -
30-vuotiaana puoluesihteeri.
Kyllä hissi veti SMP:ssäkin ylöspäin. - Kyllä se veti.
Kun ajattelet aikajanalla siitä eteenpäin -
yleisiä trendejä tässä yhteiskunnassa, -
niin mikä siinä oli sellaista, joka viitoitti tätä politiikan linjaa?
Olen miettinyt tätä paljon.
Olen pystynyt hahmottamaan kolme merkittävää ajanjaksoa, -
joista olen ollut hirveän tyytyväinen.
Niitä ei pystyisi enää kokemaan.
Ensimmäinen on se, että olen nähnyt asutun maaseudun ja lehmihaat.
Minun ei tarvitse mennä Viikkiin katsomaan, kun karja pääsee ulos.
Olen elänyt ja nähnyt sen. Sitten on toinen asia.
Olen tuntenut sotiemme veteraaneja ja kotirintamanaisia.
Se oppi, mikä jälleenrakennuksen sukupolvella oli.
Minä kuulin, näin, haistoin ja maistoin sen elämän -60, -70 ja -80-luvuilla.
Ja sitten kolmas.
Siinä ajassa, kun tapahtui hengellistä kasvua, -
meillä oli tolkuissaan oleva kansankirkko.
Se on yksi huolenaihe.
Nämä ovat sellaisia trendejä. Asuttua maaseutua on enää vähän.
Sotiemme veteraanit liittyivät jo ns. kirkkauteen.
Tämä hengellinen puolikin on muuttunut, eikä parempaan suuntaan.
Tiedät paljon paremmin kuin minä.
Kun EU tuli 90-luvun puolivälin jälkeen, -
se avasi oven entistä enemmän -
eurooppalaisiin ja koko maailmallisiin vaikutteisiin ja virtoihin.
Se tuli nuorisoon ja poliitikkoihinkin.
Kyllä. Elämä muovaa ja muokkaa meitä.
Se on kuin sammakon keittämistä.
Se tapahtuu mutta emme tahdo huomata sitä.
Kun haluaisimme hypätä pois, emme pääse.
Tämä on kyllä leimallista.
Toisessa ohjelmassa menemme syvemmin arvoihin sinun osaltasi -
ja kristillisiin juuriin ja kehittymiseen.
Käydään vielä vähän politiikan alueella sinun asioitasi.
Teit paljon havaintoja, mitä eri puolueet tekevät -
ja miten eri maissa ajatellaan, kun tapasit kollegoitasi.
Mitä haluaisit nostaa tästä, koska varmasti on ollut monenlaista asiaa?
Paljon on ollut. Ensin tietysti kotimaa.
Suomessa on tapahtunut talouden alalla -
keskittymistä omaisuuden ja asumisen ja muun kautta.
Pääsin jo hyvin nuorena, vuonna -85, -
23-vuotiaana YK:n yleiskokoukseen SMP:n edustajana -
noin kuukauden ajaksi näkemään maailmaa.
Se oli vielä aikaa, jolloin Neuvostoliitto oli pystyssä.
Kun Espoon lähiöstä pääsee New Yorkiin, -
sehän räjäyttää tajunnan. Tajuaa, että maailma on laaja, iso.
Se alkoi kiinnostaa minua.
Siitä alkoi ulko -ja turvallisuuspolitiikan harrastus.
Se huipentui myöhemmässä poliittisessa vaiheessa, -
kun pääsin eduskuntaan.
Tulin ensin ulkoasiainvaliokunnan puheenjohtajaksi 2011 -
ja ulkoministeriksi v. 2015.
Se neljän vuoden pätkä ulkoministerinä oli aivan huikea.
Trump, Putin, Xi, Erdoğan, olen tavannut heidät henkilökohtaisesti.
Kun siitä on nyt muutama vuosi aikaa, -
joskus ajattelee, onkohan se ihan totta.
Aivan. Varmasti on ollut johdatusta kaikessa, mitä olet tehnyt.
Emme ole vielä puhuneet sinun koulunkäynnistäsi mitään.
Hankit myös yliopistosta tutkinnon. - Kyllä.
Pääsin vuonna -81 valtiotieteelliseen tiedekuntaan.
Se aloitus olikin aikamoinen. 1.9. alkoi opetus -
ja 3.9. Urho Kekkonen joutui siirtymään presidentin tehtävistä pois.
Muistan sen ajanhengen. Siinä tapahtui monennäköistä asiaa.
Olin jo silloin politiikassa mukana ja se tempautui täysin.
Siellä minuun iski into tutkia populismia.
Tein siitä opinnäytetyöni, gradun.
Se on varmaan yksi Suomen luetuimpia graduja.
Sillä on koitettu selittää, miten tästä tämmöinen tuli.
Sitä käytetään myös negatiivisena kuvauksena.
Se liitetään SMP:hen ja Perussuomalaisiin.
Politiikan toimittajat Ylelläkin käyttävät tätä aika vapaasti.
Se on tietysti monisyinen termi.
Populismin määritelmän, jota olen käyttänyt, -
olen lainannut Ionescun ja Gellnerin kirjasta.
"Hyve asuu yksinkertaisissa, tavallisissa ihmisissä -
ja heidän kollektiivisissa traditioissaan."
Tämä on herrakieltä mutta se tarkoittaa, -
että jokainen ihminen, jokainen elämä on arvokas, -
ja jokainen ihminen on sekä oikeutettu että kykenevä -
tekemään poliittisia valintoja ja päätöksiä.
Tämä on ajatus, joka ei aina maistu vallanpitäjille.
Ajatellaan: "Ettehän te tavalliset ihmiset, mökin ukot ja akat, ymmärrä."
Minä taas olen sitä mieltä, että kansa on suuressa kuvassa hyvinkin viisas.
Tuo on hyvin tärkeä asia.
Voimme myöhemmin puhua globalismista, -
ja kaikesta, missä koko maailman tasolla ohjataan.
Tätä ohjausta on jossain määrin ollut aina.
Sitä on ollut Suomessakin. Onko se mielestäsi kiihtynyt?
Kyllä se on. Tuo on totta, mitä sanoit.
Jotenkin on aina ajateltu: "Tehdäänpä ihmisistä riippuvaisia jostakin."
Joko rahoituksesta, pankeista, yhteiskunnasta tai muusta.
Itsenäisen ajattelijan prototyyppi on ollut itsenäinen talonpoika, -
jolla on pikkuisen metsää ja maata, -
eikä kukaan ole päässyt häntä komentelemaan ja ohjailemaan.
Monesti vallanpitäjät haluaisivat, että massat olisivat -
tehtaissa tai kaupungeissa, ja heitä pystyisi ohjailemaan.
Heidän rahoitustaan, sosiaalitukia ja muita.
Nyt tämä näkyy globaalilla tasolla.
Isot monikansalliset yhtiöt, tiedotusvälineet, -
ja valta aina keskittyy, että ohjaillaan.
Sen takia riippumattomat kanavat ja tiedotusvälineet -
häiritsevät tätä isoa valtaa.
Aikanaan, kun Suomi oli pitkään Ruotsin vallan alla, -
Ruotsi halusi ohjata Suomea ja tuli tällaisia Jaakko Ilkka -tapauksia, -
joissa sanottiin: "Nyt riittää." Mutta hirsipuuhun joutuivat.
Näin se on.
Kapinallisen kohtalo on aina ollut äärimmäisen kova.
Jotkut ovat joutuneet sen tien raivaamaan.
Jos ajattelemme suomalaisia.
Olemme olleet Ruotsin vallan ja Venäjän vallan alla.
Sieltä on murtauduttu itsenäisyyteen.
Nyt meidän suvereniteettiamme rajoittaa Euroopan unioni.
Meille sanotaan, että meillä on jaettu suvereniteetti.
Se tarkoittaa sitä, että osana tätä yhteisöä -
eduskunta ei pysty täysin kaikesta päättämään.
Jos oikein muistan, niin olet aika paljon joutunut -
näistä maahanmuuttokysymyksistä vääntämään kättä.
Kun tämä EU tuli, ja nyt, -
kun niin sanotut liberaalit arvot ovat vallanneet kaikkialla, -
on päästy siihen käsitykseen, ettei Jumalaa ole.
Eli saa tehdä mitä vaan. Se alkaa näkyä vähän joka paikassa.
Tämä on hyvin valitettavaa. Ajatellaan Euroopan unionia.
Kantaisät, jotka olivat sitä perustamassa, olivat kristittyjä.
Tarkoitus oli, että luodaan sellainen mekanismi, -
ettei Eurooppaan tule enää sotia. Oli kaksi tuhoisaa maailmansotaa.
Usein tällaiset järjestelmät alkavat toteuttamaan itseään -
ja hamuamaan valtaa enemmän ja enemmän.
Tulin tokaisseeksi 2006 presidentinvaaleissa: -
"Missä EU, siellä ongelma." Se elää vielä melko hyvin.
Suomi on kuitenkin selviytynyt kaikesta aika hyvin.
Kyllä meidän täytyy ymmärtää, -
että jos ihmiset eivät ole kiinnostuneita -
vallasta ja vallankäytöstä, niin se pakenee meiltä.
Kyllä se valta otetaan. - Se otetaan -
ja tyhjiö aina täyttyy.
Vakava ja iso trendi, johon viittasit, on se, -
voiko äänen voimalla enää Suomessa, Euroopassa, valtioissa, -
todella vaikuttaa politiikan suuntaan.
Kun vaalitulos tulee, moni ihminen ajattelee: -
"Äänestin, ja on ihan eri porukka, mutta sama peli jatkuu."
Tämä on vaarallinen tilanne. - On todellakin.
Ihminen voi ajatella, -
ettei ole mitään väliä, mitä tekee, kun ei kuitenkaan kykene vaikuttamaan.
Juuri tämä. Tämä passivoittaminen, sanoisin niin, -
ja syrjään sysääminen.
Tiedotusvälineissä tuotetaan viihdettä ja kabareeta.
Näytetään puolialastomia ihmisiä viidakossa kilpailemassa.
Kuka syö ja kuka kokkaa.
Ei ole päätä eikä häntää missään touhussa.
Puhuttiin talvisodan hengestä aikanaan.
Kaikki oli yhtenäistä. Tiedettiin, että Suomi on uhattuna.
Silloin kansa presidentti Kallion -
ja silloisten vahvojen hengellisten johtajien johdattamana sanoi: -
"Nyt polvet lattiaan ja pyytämään Herralta apua." Näin tapahtui.
Olen aivan vakuuttunut siitä, -
että Suomen kansalla on ollut varjelus ja kaitselmus.
Katsotaan viimeisiä sotia, -
sekä talvi- että jatkosotaa.
Valtava hyökkäys Raatteentien kautta ja se pystyttiin pysäyttämään.
Valtava tulimyrsky Kannaksella, Tali-Ihantala.
Suomalaiset laittoivat hanttiin sen minkä pystyivät.
Jossain vaiheessa Stalin päätti: Mennäänkin Berliiniin.
Ehkä ajatteli, että Suomi otetaan myöhemmin.
Nyt olemme livahtaneet Natoon.
Olen aika vakuuttunut, että Luojamme katsoo meitä lempeästi.
Välillä ajattelee, että toivotonta porukkaa pakkasessa paarustamassa.
Iso kuva on ollut hieno kasvutarina, kun ajattelee, kuinka köyhä maa -
ja kuinka kovan kautta kaikki on tullut. Myöskin kovalla hinnalla.
Yksi isompi asia, jonka haluan ottaa esille, on media.
Politiikassa ihmiset joutuvat median käsittelyyn, halusivat tai eivät.
Jotkut eivät pääse vaikka haluaisivat.
Se käyttää tiettyä suurta valtaa. Tarkoitan Yleä ja Hesaria jne.
Mitä ajattelet mediasta aiemmin ja tänä päivänä?
SMP:n ja Perussuomalaisten alkuaikoina -
olin ikionnellinen, jos näin tulitikkuaskin kokoisen kannanoton, -
että Timo Soini sanoi sitä tai tätä.
Se, että ylipäätään sai asian julki, koska ei ollut internetiä, -
ei vaihtoehtoista kanavaa.
Silloin osa suljettiin pois.
Nyt tämä on vallankumouksellisesti muuttunut.
Toisaalta se on vapautunut, -
eli voi päästä internetin, blogien ja sosiaalisen median kautta, -
mutta sielläkin kontrolli muuttuu. Sinut voidaan ns. pistää hyllylle.
Ei tarvitse olla kummoinenkaan kantikas kannanotto, -
kun sanotaan, että se on vihapuhetta.
Jos puolustaa perinteistä avioliittoa ainoana oikeana avioliittona, -
se hipoo jo sitä, onko se sopivaa. Ja ennen se on ollut kaiken perusta.
Tässä on tapahtunut valtava muutos.
Mm. Räsäsen tapauksessa media oli tuomitsemassa häntä koko ajan.
Päivi Räsänen on harvinaisen rohkea ja selkärankainen poliitikko.
Siinä olisi moni sortunut.
Jos hänet olisi voitu äänestää eduskunnassa, -
hänet olisi äänestetty ulos. Mediassa hänet olisi äänestetty ulos.
Varmaan kansanäänestyksessäkin hänet olisi äänestetty ulos.
Kun mentiin tuomioistuinlaitokseen, -
jouduttiin todella tutkimaan, onko hän tehnyt jotain väärin ja laitonta.
Tuomarit, äänin 3-0 totesivat, ettei ole tehnyt.
Niin pitkällä ei Suomessa vielä olla, että tehdään vääriä tuomioita.
Aivan, mutta ajan mittaan, jos ei totuutta puhuta, sekin muuttuu.
Kyllä, ja pelotevaikutus on ollut valtava.
Kun katsoo Räsäsen -
ja lähetyshiippakunnan piispan Juhana Pohjolan kujanjuoksua ja kärvistelyä.
Nämä, jotka jahtia pitävät yllä ja haluavat näitä.
Ikävä kyllä, valtakunnansyyttäjän virasto oli hyvin aktiivinen.
He tietävät, että Räsänen ei taivu, Pohjola ei taivu.
Tarkoitus onkin, ettei sille tielle olisi kulkijoita.
Pahoin pelkään, että siinä he ovat onnistuneet aika pitkälle.
Tässä on vielä muutama minuutti.
Otetaan vielä uudet Jumalan Sanan eli Raamatun vastaiset lait.
Niitä on useampia. Viimeisenä tämä translaki.
Se on joka tapauksessa Jumalan Sanan ja tahdon vastainen.
Tässä tullaan tähän, mistä äsken keskustelimme. Miten tätä käsittelet?
Kyllä minulla oli suuria pettymyksiä eduskunta-ajalla.
Otan kolme esimerkkiä.
Aikanaan tämä avioliittolaki hyväksyttiin eduskunnassa -
äänin 105-92. Olin äänestämässä vastaan.
Eli määriteltiin, että avioliitto voidaan määritellä muullakin tavoin -
kuin miehen ja naisen välinen avioliitto.
Eduskunnan päätöksellä se avattiin.
Toinen erittäin kielteinen kokemus sattui ministeriaikana.
Oli kansalaisaloite, että hoitohenkilökunta saisi kieltäytyä -
abortin tekemisestä tai osallistumisesta siihen.
Se meni murskaavasti. Nelisenkymmentä kansanedustajaa -
oli sitä mieltä, että tällainen oikeus pitäisi olla.
Suomessa ei suostuta vieläkään julkisesti kertomaan, -
että Euroopan unionin maissa on vain kolme maata, -
joissa omantunnonvapautta ei ole. Suomi, Ruotsi ja Tšekki.
Kaikkialla muualla hoitohenkilökunta voi sen tehdä.
Sitten on tämä translaki, jossa määriteltiin eduskunnan päätöksellä, -
että sukupuolia voi olla enemmän tai sitä voi muuttaa.
Biologia kertoo, että meillä on XY tai XX.
Olet joko mies tai nainen, koiras tai naaras, -
mutta eduskunnan päätöksellä on päätetty, että voi olla jotain muutakin.
Tässä tullaan eduskunnan aika merkittävään rooliin.
Esimerkiksi opetushallituksessa, -
jossa käsitellään näitä viimeisiä juttuja, -
jotka koskettavat nuoria ja koululaisia, -
nämä Seta-kuviot saavat olla vahvasti esillä.
Kyllä tämä on huolestuttavaa siinä mielessä, -
että jos esittää vastakkaisia näkemyksiä, -
eli katsoo, että sukupuolia on kaksi, -
tai katsoo, että avioliitto on miehen ja naisen välinen, -
tai on sitä mieltä, että elämä alkaa hedelmöityksestä, -
eikä hyväksy sen keskeyttämistä eli aborttia, -
tai ei hyväksy eutanasiaa eli armomurhaa, -
niin on jotenkin outo.
Ennen kaikki tämä oli osa meidän vallitsevaa lainsäädäntöämme.
Me lähdemme siitä, että Jumala on kaiken luonut.
Hänellä on kaikki valta taivaassa ja maan päällä.
Tässä kyllä kaivetaan omaa hautaa Suomen osalta.
Kyllä minä niin näen.
Jotain seurauksia tällä varmasti tulee olemaan.
Totuus on siitä merkillinen asia, -
että vaikka sen hautaa kuinka syvälle tahansa, -
se murtautuu sieltä esiin. Uskon, että näin käy näissäkin asioissa.
Tulemme tekemään sinun kanssasi toisen ohjelman.
Siinä menemme näihin samoihin asioihin -
mutta ennen kaikkea arvovalintoihin, mitä olet elämässäsi tehnyt -
ja miten näet lähitulevaisuuden.
Kiitos ensimmäisestä ohjelmasta. - Kiitos paljon.
Mikäli tämä ohjelmasarja on koskettanut sinua, -
voit olla tukemassa sen tuottamista.
Voit soittaa numeroon 0600-02030. Puhelun hinta on noin 13 euroa.
Tai voit lahjoittaa ruudussa näkyvälle pankkitilille -
käyttäen viitettä 8617. Kiitos tuestasi.
Tekstitys: A. Eskola